Notum sit omnibus quia Hugo de Mariolo dedit sancte Marie et ecclesie Molismensi quidquid in ecclesia et in atrio de Artunnaco habebat, id est medietatem ipsius atrii, census et totius decimationis, et si quid alia in ipsa ecclesia possidebat, omnia prefate ecclesie Molismensi concessit, excepto quod hoc quod terram quam extra atrium tenebat quecumque illa sit, in manu sua retinuit. Qui etiam filium suum Willelmum Deo et Sancte Marie obtulit et in eadem ecclesia cum ceteris monachis domino serviturum utcumque parens monachum fieri rogavit et impetravit. Hæc omnia laudavit Hilduidis uxor ejus, et filii eorum Osmundus cum ceteris filiis et filiabus suis. Acta sunt hec apud Castrum Rubrum Montem et confirmata coram testibus istis: Rainaldus, filius Helduidis, Wido frater ejus; Odo vicecomes; Hugo de Ase; Galo de Alingis; Hilerannus, filius Odonis Pagani.